GRAĐEVNO-TEHNIČKA REGULATIVA – IZABRANE TEME 1

1. Zoran Ivanković: NADZORNI INŽENJER NIJE (FIDIC) INŽENJER

Razmatra se uobičajeno ugovoreni građevinski nadzor na gradilištu u odnosu na provedbu ugovora po FIDIC modelu: od potrebnih kvalifikacija do pozicije i međusobnih odnosa FIDIC inženjera, nadzornog inženjera, naručitelja i izvođača kroz potpisane ugovorne obveze.

Obrađuju se teme:

- propisane obveze stručnog nadzora,

- druge obveze građevinskog nadzora preuzete ugovorom o stručnom nadzoru, a koje nisu propisane Zakonom o gradnji,

- alate kojima se nadzorni inženjer može služiti u provedbi procesa građenja,

- postupanje nadzornog inženjera prema češćim slučajevima odstupanja u građenju,

- uloga nadzornog inženjera kroz prizmu provedbe ugovora po FIDIC modelu; analiza slučajeva preklapanja uloga,

- usporedba situacija kad su FIDIC Inženjer i nadzorni inženjer jedna osoba ili kad su različite osobe,

- (ne)kompatibilnost uloga FIDIC inženjera i nadzornog inženjera,

- zajednički cilj FIDIC inženjera i nadzornog inženjera kroz različite alate; procjena realne mogućnosti ostvarenja cilja uspješnog završetka Projekta.

2. Damir Borović: TKO SE SMATRA IZVOĐAČEM PREMA REGULATIVI

Temeljeno na čestim pitanjima u stručnim raspravama, tko se smatra izvođačem radova prema važećoj građevinskoj regulativi.

Svrha prezentacije je doprinjeti:

- ujednačavanju rada svih sudionika u gradnji,

- zaštiti sudionike u gradnji od posljedica nepoznavanja ili pogrešne primjene propisa,

- razumijevanju prava i obveza pravne ili fizičke osobe kojoj je investitor povjerio građenje/izvođenje radova,

- razumijevanju položaja te prava i obveza drugih pravnih i fizičkih osoba koje u stvarnosti izvode građevinske radove.

3. Lino Fučić: GRAĐENJE I PROGRAM KONTROLE I OSIGURANJA KVALITETE

Program kontrole i osiguranja kvalitete (PKOK) je sastavni dio glavnog projekta čiji sadržaj je propisan s ciljem da se za potrebe građenja građevine odrede:

- svojstva koja proizvodi ugrađeni u građevinu moraju imati te,

- zahtjevi koji se moraju ispuniti kao i uvjeti pod kojima se mora graditi da bi se ostvarila projektirana svojstva građevine.

Razmatra se sadržaj PKOK-a s aspekta informacija za izvođača i nadzornog inženjera:

- nabavljanje građevnih i drugih proizvoda traženih svojstva,

- obveze izvođača glede dokazivanja uporabljivosti pojedinih tehničkih i/ili funkcionalnih sklopova i proizvoda koji se izrađuju na gradilištu,

- provjera nadzornog inženjera jesu li ispunjeni zahtjevi i osigurani uvjeti za građenje,

- kontrolni postupci u PKOK-u odgovornost nadzornog inženjera za njihovu provedbu,

- značenje dobro izrađenog PKOK-a i usklađenost s ostalim dijelovima glavnog projekta,

- usklađenost PKOK-a i troškovnika i/ili Općim tehničkim uvjetima usklađen,

- poznavanje i razumijevanje PKOK-a od strane izvođača i nadzornog inženjera, njihove obveze, suradnja i dokazivanje traženih svojstava građevine.